# 5.2.2020

# Suomen Stratigrafian Komitean toimintaraportti 2019

Jäsenet:

Kari Strand (Oulun yliopisto), (pj.)

Anu Kaakinen (Helsingin yliopisto)

Matti Räsänen (Turun yliopisto)

Raimo Lahtinen (Geologian tutkimuskeskus)

Jarmo Kohonen (Geologian tutkimuskeskus)

Juha Köykkä (Geologian tutkimuskeskus)

Juha Karhu (Helsingin yliopisto)

Juha Pekka Lunkka (Oulun yliopisto)

Markku Väisänen (Turun yliopisto)

Jaakko Auri (Geologian tutkimuskeskus), (siht.)

Vuonna 2019 Kari Strand on jatkanut toimintaansa Suomen Stratigrafian Komitean (SSK) puheenjohtajana ja Jaakko Auri on toiminut komitean sihteerinä. Jäsenistön kokoonpanossa tapahtui seuraavat muutokset. Uudeksi jäseneksi hyväksyttiin Juha Köykkä Geologian tutkimuskeskuksesta ja hän on mukana myös Prekambrin työryhmässä. Juha Karhu Helsingin yliopistosta jää vuoden 2019 jälkeen pois SSK:n jäsenistöstä.

Komitean alaisena on käytännön toiminnassa sekä Prekambrin että Kvartäärin erilliset työryhmät. SSK pyrki vahvistamaan kansainvälistä toimintaansa vuoden 2019 aikana osallistumalla Strati2019-konferenssiin Milanossa 2.-5. heinäkuuta, jossa mm. kansainvälisen stratigrafia komission ISC:n alaiset alakomiteat kokoontuvat. SSK:lla oli kokous 4.12.2019 ja Prekambrin työryhmä kokoontui ennen varsinaista SSK:n kokousta ja esillä oli mm. tarve kansallisen kronostratigrafisen käytänteen käyttöönotto ja nimistötietokannan kehitystyö. Kvartäärin työryhmä ei järjestänyt kokousta vuoden 2019 aikana, mutta on hoitanut asioitaan jäsenten välisten sähköpostikeskustelujen avulla etenkin liittyen kartoitettavien maaperäyksiköiden ja stratigrafisten menetelmien yhteensovittamisessa.

Komiteassa on vuoden 2019 aikana valmisteltu ja toimeenpantu seuraaviin tehtäviä: 1) stratigrafisten nimeämiskäytänteen vakiinnuttaminen Suomessa, 2) kansanvälisen stratigrafisen taulun suomennoksen päivitys ja sovittu, että Suomessa tukeudutaan jatkossa näihin termeihin, 3) osallistuminen kansallisen geotiedon/karttatietokannan huoltoon GTK:n kanssa yhdessä ja tietokantaan liittyvien alueellisten raporttien laatiminen on suositeltavaa, 4) päätettiin aloittaa kansallisen stratigrafisen oppaan päivitystyö ja 5) edistetty kansainvälistä geotiedon standartointityötä yhdessä GTK:n kanssa. Kansallista Geoportaalia geologia.fi tullaa hyödyntämään siten, että SSK:n toiminta tehdään portaalissa näkyväksi ja sinne kootaan mm. komitean vuosikertomukset ja ajankohtaiset asiat. Komitean ja sen työryhmien työ jatkossa liittyy Suomen formaalin stratigrafian laatimiseen. Kansallisina edustajina IGS:n Subcomission on Precambrian Stratigraphy-alakomiteassa toimii Juha Köykkä ja Subcomission on Quaternary Stratigraphy-jäsenenä toimii Matti Räsänen.